**D I S P O Z I Ţ I A**

**cu privire la aprobarea sporului pentru condiții periculoase sau vătămătoare de muncă pentru membrii de sindicat reclamanți în dosarul nr. 2705/117/2022**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 19793/22.05.2024, elaborat de către Direcţia Generală Buget-Finanţe, Resurse Umane - Serviciul Resurse Umane, Guvernanță Corporativă, prin care se motivează și fundamentează emiterea actului administrativ;

Ținând cont de:

* Minuta Deciziei Civile nr. 548/A/2024 a Curții de Apel Cluj, pronunțată în Dosar nr. 2705/117/2022 și de încheierea de îndreptare a erorii materiale pronunțată la data de 15.04.2024 în același dosar;
* Buletinul de determinare prin expertizare a locurilor de muncă din Biblioteca Județeană Octavian Goga Cluj nr. 2524/2/17.07.2019 eliberat de către Direcția de Sănătate Publică a Județului Cluj;
* adresa nr. 19793/09.05.2024 transmisă de Sindicatul Liber „SINDBIB” al Bibliotecii Județene ”Octavian Goga” Cluj prin Cabinetul de avocat Szilagyi Kinga;
* Referatul Direcției Juridice n.r 19793/22.05.2024;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 173 alin. (5) lit. d), art. 191 alin. (1) lit. e) și f), alin. (6) lit. b) și e), art. 556 din Ordonanța de urgență a Guvernului nr. 57/2019 privind Codul administrative, cu modificările şi completările ulterioare;
* art. 23 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
* art. 8 din anexa la Hotărârea Guvernului nr. 569/2017 pentru aprobarea [Regulamentului](file:///\\econ\oficiale\index\act\192323#13102915) privind stabilirea locurilor de muncă, a categoriilor de personal, mărimea concretă a sporului pentru condiții de muncă, precum și condițiile de acordare a acestuia pentru familia ocupațională de funcții bugetare "Administrație" din administrația publică locală;

În temeiul drepturilor conferite de art. 196 alin.1 lit. b) din Ordonanța de Urgență nr. 57/2019 privind Codul administrativ, cu modificările şi completările ulterioare,

**d i s p u n e:**

**Art. 1.** Se aprobă sporul în cuantum de 15% din salariul de bază pentru condiții periculoase sau vătămătoare de muncă pentru membrii de sindicat Galea Laura Maria, Manases Elisabeta, Spătar Marcela-Mihaela, Udvari Lidia Claudia și Mic Dana din cadrul Bibliotecii Județene ”Octavian Goga” Cluj, reclamanți în Dosar nr. 2705/117/2022, începând cu data de 01.01.2023.

**Art. 2. (1**) Împotriva prezentei dispoziții se poate depune contestație la sediul Consiliului Județean Cluj, în termen de 15 de zile lucrătoare de la data comunicării acesteia.

**(2)** Împotriva modului de soluţionare a contestaţiei persoana nemulţumită se poate adresa Tribunalului Cluj – Secția mixtă de contencios administrativ și fiscal, de conflicte de muncă și asigurări sociale, în termen de 30 de zile calendaristice de la data comunicării soluţionării contestaţiei.

**Art. 3.** Cu ducerea la îndeplinire şi punerea în aplicare a prevederilor prezentei dispoziţii se încredințează Biblioteca Județeană ”Octavian Goga” Cluj.

**Art. 4.** Prezenta dispoziție se comunică prin poșta electronică Bibliotecii Județene ”Octavian Goga” Cluj,Direcției Generale Buget-Finanțe, Resurse Umane precum şi Prefectului Județului Cluj.

**P R E Ş E D I N T E, CONTRASEMNEAZĂ :**

**SECRETAR GENERAL AL JUDEŢULUI**

Alin Tișe Simona Gaci

**Nr. 209 din 23 mai 2024**